Tellispunane
Tellispunane on üks punastest värvitoonidest, keskmise tumedusega pruunikas punane, mis vastab põletatud punase tellise värvusele. Värvus on iseloomult pigem matt ja varjundirohkelt murtud kui puhas ja särav. Seostub maisusega, linnalikkusega ja industriaalsusega. Inglise ja prantsuse keeles on Brick red ja rouge brique pigem soojad tume- ja pruunikaspunased, samas kui saksa keeles kirjeldatakse värvitooni Ziegelrot oranži varjundiga punasena.